Fællesudvalget

 **for Grundejerforeninger på Enø, Lungshave og Fjordhusene**

**Referat fra bestyrelsesmøde i FU lørdag 08.12.2018**

Jette Johnsen indledte mødet med at takke foreningerne for det store fremmøde trods den ekstraordinært korte indkaldelsesfrist.

1. **Næstved Kommunes forslag til alternativt stisystem i forhold til Enø Kystvej.**

Selv med etablering af stisystem for cyklister er løsningen mangelfuld.

Det første problem er færdsel på Græshoppebroen, hvor passage på cykel eller med el-kørestol er nærmest livsfarlig i turistsæsonen. Passagen er desuden meget snæver for børnefamilier med barnevogn på fortovet.

Den første del af stiforbindelsen langs Lungskyst må betegnes som direkte farlig for cyklister på grund af blandingen med bilister og strandgæster på en snæver vej.

Resten af stisystemet er for så vidt acceptabel, idet Fællesudvalget må påpege, at mange cyklister stadig vil vælge at køre ud på Enø Kystvej ved dæmningen, og at beboerne på Reedtzholm- og Strandgårdsudstykningen slet ikke dækkes af forslaget.

Fællesudvalget må derfor påpege, at trafiksituationen på Enø Kystvej er det overordnede problem, hvorfor vi ser etablering af en 2-1 vej, eventuelt suppleret med hastighedsbegrænsende foranstaltninger, som den eneste brugbare løsning.

Det er også stadig nødvendigt at få etableret det allerede planlagte stiforløb langs Reedtzholm-gården for at skabe en sikker passage for gående frem til busstoppestedet.

De eksisterende grusbelagte stiforløb langs Enø Kystvej er kun egnet til gående og kan ikke tilgodese cyklister.

Belægningen på det nuværende fortov er meget dårlig og bør udbedres.

Fællesudvalget må derfor konkludere, at focus må holdes på forbedring af sikkerheden langs Enø Kystvej.

Tilføjelse til referat:

Næstved Kommune er blevet orienteret om FU´s synspunkter fra bestyrelsesmødet, og der er aftalt et møde torsdag 10.1. kl. 15, hvor Jette Johnsen og Annette Møller deltager.

1. **Seneste vedrørende digeprojektet.**

Den seneste projektleder, Bent Hummelmose, er nu også rejst fra kommunen, og to nye medarbejdere er tiltrådt. Fu har haft møde med dem og de er allerede godt inde i projektet. En advokat er i gang med at udarbejde oplæg til partsfordelingen, og et nyt stormøde er meningsløst, før dette er afklaret.

Efter at have set den minimale vandstand i bugten under det seneste ekstraordinære lavvande, må vi stille os tvivlende over for beregningerne af bølgepåvirkning med den deraf øgede digehøjde langs Enø Kystvej.

1. I**ndbrud i sommerhuse- gensidig orientering.**

Der ser ikke ud til at være en generel tendens.

Udlejningsbureauerne er som tidligere oplyst meget på vagt i forbindelse med langtidsudlejning, og de har ikke bemærket noget specielt.

Tilføjelse: der vedhæftes et tilbud på alarmer fra Verisure.

1. **Diverse oplysninger.**

Der er afsat 8 mill. kr. til renovering af Græshoppebroen. Tidpunkt uafklaret.

Rensning af tang langs Longshave skal op til drøftelse af aftale mellem havnen og teknisk afdeling (Park og Vej).

Planerne for udstykning af Gerbredgårds marker forventes at blive taget af bordet,

Tilføjelse til referat: Dette er nu sket i Økonomiudvalget.

Der er udpræget rotteplage på Enø.

Man bør være opmærksom på at undgår foderester på jorden, og ejere af udlejningshuse bør tilmelde sig ugentlig tømning af affaldssække.

Afleveringsforretningen efter Fibias gravearbejde afventes stadig.

Referat ved Frank Johansen